Here is a page extracted from Wikipedia that may contain CSS, HTML, and a lot of unformatted text.

Title: Maungawhau
Content: O Maungawhau (nombre maorí, en anglés Mount Eden) ye un cono vulcanico situau en o barrio de Mount Eden, en a ciudat d'Auckland, Nueva Zelanda.

Cheografía
O cono ye un vulcán dormiu y a suya tuca, con una altaria de 196 m sobre o livel d'a mar, ye o punto natural mas alto d'o istmo d'Auckland. O suyo impresionant cráter en forma de cuenco tien una fondaria de 50 m. O vulcán erupcionó a traviés de tres craters fa 28.000 anyos, plenando as zagueras erupcions d'o cráter más meridional o vuedo deixau por os dos cráters mas septentrionals. A cara occidental d'o mont fue excavada intensivament en o pasau, estando agora o puesto d'un prochecto de restauración ecolochica feito por voluntarios.

Toponimia
Maungawhau significa literalment "Mont de l'árbol de whau" (Entelea arborescens) en maorí. O nombre anglés de Mount Eden fa referencia a George Eden, primer conte d'Auckland. O cráter ye dito por os maorís Te Ipu-a-Mataaho (o cuenco de Mataaho); estando Mataaho o nombre d'o dios que se deciba que viviba en iste cráter y que yera guardián d'os secretos escondius baixo tierra.

Referencias

Maungawhau
Maungawhau